**IZVJEŠĆE O RADU**

**HRVATSKE KOMORE SOCIJALNIH RADNIKA ZA 2020. GODINU**

U 2020. godini u Hrvatskoj komori socijalnih radnika bila su zaposlena 4 djelatnika:

* 3 osobe - ugovor o radu na neodređeno vrijeme (tajnik, stručni suradnik i administrativni referent) i
* 1 osoba - ugovor o dodatnom radu (predsjednik).

Sklopljena su:

* 3 autorska ugovora (za edukatore) i
* 42 ugovora o djelu (za rad predstavnika tijela i sekcija).

U Imenik socijalnih radnika/Upisnik članova do dana 31. prosinca 2020. godine upisano je ukupno 2576 socijalnih radnika.

Doneseno je:

* 176 rješenja o upisu socijalnih radnika u Hrvatsku komoru socijalnih radnika/priznavanju prava na obavljanje djelatnosti socijalnog rada i
* 73 rješenja o prestanku prava na obavljanje djelatnosti socijalnog rada (65 temeljem zahtjeva članova, a 8 temeljem činjenice smrti člana).

Hrvatska komora socijalnih radnika izdala je 10 potvrda iz evidencija koje vodi u skladu sa Zakonom.

U 2020. godini ostvareno je 1.345.464,00 kuna prihoda od čega 1.306.946,00 kuna od članarina.

Od strane drugih organizatora prijavljeno je, vrednovano i kategorizirano 260 stručnih skupova.

Od strane Hrvatske komore socijalnih radnika organizirano je 7 stručnih skupova:

* 3 webinara na temu „Iskustva, izazovi i specifičnosti rada u domovima socijalne skrbi u razdoblju krize“ održana su 07. i 14. srpnja te 29. rujna 2020. godine - ukupno je sudjelovalo 244 članova iz cijele Republike Hrvatske, a evaluacijskim upitnikom je webinar ocijenjen najvišom ocjenom.

U sklopu webinara održana su tri predavanja:

1. *„Prikaz specifičnosti rada socijalnih radnika u domovima socijalne skrbi u vrijeme korona krize“* **-** vremenski okvir razdoblja COVID-19 krize; preporuke Hrvatskog zavoda za javno zdravstvo; faze kriznog razdoblja; problemi s kojima se susreću socijalni radnici u svom radu; prednosti i izazovi te specifičnosti rada u vrijeme krize
2. *„Uloga socijalnih radnika u kriznim situacijama“*- vrijeme u kojem živimo; što je kriza i njezini uzroci; što je krizni događaj i krizna intervencija; temeljne karakteristike kriznih intervencija; izazovi i specifičnosti uloge socijalnog radnika u razdoblju krize te kompetencije djelovanja socijalnih radnika u vrijeme krize
3. *„Psihološki aspekti korona virusa“* **-** stres; potencijalno traumatizirajuće iskustvo; iskustvo gubitka, povećanog radnog opterećenja te moralnih povreda; socijalni radnici i psihičko zdravlje za vrijeme pandemije COVID-19; što si dugujemo; kako brinuti o sebi; kako smo i što možemo kontrolirati; kako upravljati strahom, brigama i anksioznošću; upute za „medijsku dijetu“; ljekovitost zahvalnosti i socijalne podrške te plan brige o sebi

* Webinar „Socijalni rad u domovima za djecu u vrijeme pandemije COVID-19“ održan je 20. studenog 2020. godine – Ukupno je sudjelovao 71 član iz cijele Republike Hrvatske, a evaluacijskim upitnikom je webinar ocijenjen najvišom ocjenom.
* Povodom obilježavanja godišnjice tragedije u Centru za socijalnu skrb Đakovo 08. srpnja 2020. godine na platformi Zoom organiziran je okrugli stol pod nazivom "Socijalni radnik u Hrvatskoj - jučer, danas, sutra" - sigurnost na radnom mjestu u sustavu socijalne skrbi, status službene osobe, opća društvena percepcija profesije socijalnog rada s fokusom na proteklu godinu i uloga socijalnog radnika u krizama (COVID-19 i potres u Zagrebu). - Ukupno je sudjelovalo 87 članova iz cijele Republike Hrvatske.

Prezentirano istraživanje Hrvatske komore socijalnih radnika za prvih 6 mjeseci od uvođenja statusa službene osobe: Koje koristi statusa službene osobe prepoznaju socijalni radnici, sudionici naše ankete? Iznesena iskustva kolega s policijom i općinskim državnim odvjetništvom u slučajevima prijave napada od strane korisnika.

* Dana 09. srpnja 2020. godine, nakon "Minute šutnje za Blaženku" održan je Okrugli online stol pod nazivom "Kako smo? - godinu dana poslije" - tragedija u Centru za socijalnu skrb Đakovo - kako se nosimo s time godinu poslije, status službene osobe i njegovi učinci u praksi, rad u kriznim situacijama - pandemija koronavirusa i potres u Zagrebu. - Ukupno su sudjelovala 92 člana iz cijele Republike Hrvatske.

* Dana 21. veljače 2020. godine održano stručno predavanje na temu "Afektivna i kognitivna neuroznanost u psihoterapiji-neuropsihoanaliza" - Ukupno je sudjelovalo 20 članova Sekcije socijalnih radnika zaposlenih u zdravstvu.

**SKUPŠTINA**

27. studenog 2020. godine, u trajanju od 17:00 do 17:45 sati, online putem Zoom aplikacije održana je 9. redovna Skupština Hrvatske komore socijalnih radnika.

Skupštini je prisustvovalo 29 članova Hrvatske komore socijalnih radnika.

Skupština je jednoglasno usvojila:

* redovna godišnja izvješća svih tijela Hrvatske komore socijalnih radnika (Upravnog odbora, Nadzornog odbora, Etičkog povjerenstva, Disciplinskog suda I. stupnja, Disciplinskog suda II. Stupnja, Povjerenstva za stručna pitanja i trajno usavršavanje, Povjerenstva za stručni nadzor, Povjerenstva za odnose s javnošću, Povjerenstva za usporedbu stručnih kvalifikacija i provjeru kompetentnosti),
* Financijsko izvješće za 2019. godinu,
* Upitnik o funkcioniranju sustava financijskog upravljanja i kontrola za 2019. godinu,
* Plan i program rada za 2021. godinu i
* Financijski proračun za 2021. godinu.

**IZVJEŠĆE O RADU PREDSJEDNIKA I UPRAVNOG ODBORA**

* održano 5 sastanka Upravnog odbora
* održana 2 sastanka s tijelima Komore
* Sudjelovanje u radu Uredništva i savjeta Ljetopisa socijalnog rada Studijskog centra socijalnog rada – predstavnik Antun Ilijaš
* kontinuirana suradnja s Ministarstvom rada, mirovinskog sustava, obitelj i socijalne politike i Studijskim centrom socijalnog rada
* resornom Ministarstvu poslan Prijedlog Statuta u siječnju 2020. – u Ministarstvu održano nekoliko sastanaka s pravnicima i ministricom
* zbog povećanog opsega poslova objavljena dva javna natječaja za zasnivanje radnog odnosa na neodređeno - za radno mjesto administrativnog referenta zaprimljeno 37 prijava (zaposlena Gordana Licitar), za radno mjesto stručnog suradnika zaprimljena 21 prijava (zaposlena Martina Podobnik)
* imenovan Službenik za zaštitu podataka – odvjetnik Nikica Barić
* poslana kandidatura Ivice Luketića za kandidata evaluacijske upravljačke skupine za operativni program „Učinkoviti ljudski potencijali 2014.-2020.“
* Hrvatska komora socijalnih radnika upisana u interni registar Ministarstva pravosuđa i uprave za eKomunikaciju
* sklopljen ugovor s firmom INPRO d.o.o. - novi urudžbeni zapisnik
* uz prethodnu suglasnost resornog Ministarstva donesena odluka o visini naknade troškova postupka priznavanja inozemnih stručnih kvalifikacija i troškova provedbe dopunske mjere
* tajnik Ines Furda, održala online predavanje studentima Studijskog centra socijalnog rada o Hrvatskoj komori socijalnih radnika (što je Komora, kada je osnovana, uloga Komore, Zakon o djelatnosti socijalnog rada, opći akti Komore, prava, pogodnosti i obveze)
* Zatražene su ponude za izradu nove web stranice, obzirom da je trenutna web stranica zastarjela te ne podržava tehničku osnovu (HTPL5) koja je potrebna za usklađivanjem sadržaja web stranice sa Zakonom o pristupačnosti internetskih stranica i programskih rješenja za pokretne uređaje tijela javnog sektora. Obzirom da su dobivene približno iste ponude, a neki ponuđači nisu obuhvatili sve potrebne elemente, odlučeno je da se nastavi suradnja s dosadašnjom informatičkom firmom Promo-set d.o.o. Izrada nove web stranice je u tijeku.
* Tijekom 2020. godine u okviru znanstveno-istraživačkog projekta "Socijalni rad u centrima za socijalnu skrb u Republici Hrvatskoj" pripremljena je finalna verzija upitnika za mjerenje profesionalnih kompetencija socijalnih radnika zaposlenih u centrima za socijalnu skrb. Nakon finalizacije mjernog instrumenta, provedeno je pilot istraživanje  u svrhu validacije mjernog instrumenta profesionalnih kompetencija. Istraživanje je provedeno u unaprijed, a prema kriterijima veličine i ravnomjerne regionalne zastupljenosti, odabranim centrima za socijalnu skrb. U istraživanju je sudjelovalo 117 socijalnih radnika. Analiza je pokazala dobre metrijske karakteristike instrumenta, stoga će instrument biti primijenjen u velikom istraživanju koje će obuhvatiti sve centre za socijalnu skrb i njihove podružnice. Početak provedbe velikog, populacijskog, istraživanja sa socijalnim radnicima u centrima za socijalnu skrb planirana je za prosinac 2020. godine/siječanj 2021. godine.
* poslano pismo podrške magistrima socijalnog rada sa svrhom omogućavanja stručnog osposobljavanja
* poslan dopis predsjedniku Vlade o nagrađivanju socijalnih radnika zbog povećanog opsega poslova tijekom pandemije COVID-19

**Dopisi upućeni Ministarstvu rada, mirovinskog sustava, obitelji i socijalna politike**

* zamolba za dostavom očitovanja o tome da li Ministarstvo radi na strategijama rješavanja problematike vezane uz reorganizaciju rada u Centrima za socijalnu skrb s ciljem što kvalitetnijeg provođenja epidemioloških mjera u borbi protiv COVID-19 pandemije; koje su to strategije te na koji način i kada će se uvesti u sve centre za socijalnu skrb na području Republike Hrvatske – uputa Ministarstva poslana svim Centrima za socijalnu skrb
* obavijest o slanju dopisa Nacionalnom stožeru civilne zaštite Republike Hrvatske, u kojem članove Stožera obavještavamo o optužbama i prijetnjama koje socijalni radnici i drugi zaposlenici domova za starije primaju od samih korisnika, članova njihovih obitelji i drugih bliskih osoba korisnicima domova za starije osobe - obavijesti o tome kako ravnatelji nekih domova za starije osobe nalažu socijalnim radnicima da obavljaju različite poslove koji ne čine sadržaj djelatnosti socijalnog rada – zamolba da se izda hitna uputa ravnateljima o zabrani nametanja dodatnih poslova, a koji ne čine sadržaj djelatnosti socijalnog rada u domovima za starije osobe - poslane 2 požurnice – odgovor još nije zaprimljen
* obzirom na trenutnu epidemiološku situaciju u Republici Hrvatskoj širenja virusa COVID- 19, u ime socijalnih radnika u zdravstvu poslan dopis sa zamolbom za pomoć u zbrinjavanju korisnika s težim oštećenjima zdravlja koji nemaju članova obitelji i/ili obveznike uzdržavanja – poslane 2 požurnice – odgovor još nije zaprimljen
* zamolba za rješavanjem problematike nedostatka smještajnih kapaciteta na području Koprivničko-križevačke županije – poslane 2 požurnice – odgovor još nije zaprimljen
* zamolba da se zdravstvenim ustanovama i centrima za socijalnu skrb dostave upute o postupanju u situacijama potrebe za zaštitom prava i interesa pacijenata koji u trenutku bolničkog liječenja nisu u mogućnosti samostalno donositi odluke o sebi, a izvan su životne opasnosti - problematika neujednačenosti donošenja odluka o imenovanju posebnog skrbnika za jednokratnu neodgodivu radnju ukoliko se pacijenta nema gdje otpustiti s bolničkog liječenja – poslane 2 požurnice – odgovor još nije zaprimljen
* zamolba da se nadležnim službama u socijalnoj skrbi omogući pristup podacima kako bi u obavljanju neodgodivih radnji i postupanja bili zdravstveno zaštićeni – dobivena podrška Odbora za zdravstvo i socijalnu politiku Hrvatskog sabora (dopis upućen predsjedniku Vlade)
* na zamolbu ravnatelja Kliničke bolnice Dubrava zatraženo mišljenje o imenovanju posebnog skrbnika u liječenju pacijenata – uputa zaprimljena i proslijeđena ravnatelju Kliničke bolnice Dubrava i Sekciji zaposlenih u zdravstvu

**Dopisi upućeni Ministarstvu zdravstva**

* zamolba da se svim ravnateljima zdravstvenih ustanova uputi obavijest o tome da je poslodavac dužan socijalnom radniku omogućiti stručno usavršavanje odobravanjem plaćenog dopusta i snositi druge troškovestručnog usavršavanja koje je zakonsko pravo i obveza, a radi stjecanja uvjeta za obavljanje djelatnosti socijalnog rada – poslana 1 požurnica – odgovor još nije zaprimljen

**Dopisi upućeni Ministarstvu pravosuđa i uprave**

* dopis vezan uz izradu novog Pravilnika o unutarnjem redu Ministarstva pravosuđa i uprave - važnost detaljnog i stručnog definiranja radnih mjesta viših stručnih savjetnika, stručnih savjetnika, stručnih suradnika te voditelja odjela i voditelja odsjeka u kaznionicama, zatvorima, odgojnim zavodima, Centru za dijagnostiku i probacijskim uredima
* zamolba za tumačenjem na koji način se mogu zaštiti osobni podaci socijalnih radnika koji u obavljanju službene dužnosti sudjeluju u sudskim postupcima, obzirom da je sukladno članku 87. stavku 3. Kaznenog zakona, službena osoba i stručni radnik koji obavlja poslove iz djelatnosti socijalne skrbi - tumačenje što obuhvaća status službene osobe u obavljanju službene dužnosti (1. koja prava ima socijalni radnik kao službena osoba u obavljanju službene dužnosti, 2. koje postupke može poduzeti socijalni radnik kao službena osoba u slučaju napada na njega prilikom obavljanje službene dužnosti) – dopis je proslijeđen Ministarstvu rada, mirovinskog sustava, obitelji socijalne politike – poslane 2 požurnice – odgovor još nije zaprimljen

**- ostvarene pogodnosti za članove:**

* Uniqa osiguranje - dopunsko i dodatno zdravstveno osiguranje
* Arag osiguranje - polica osiguranja pravne zaštite
* popusti na razne vrste osiguranja (auto osiguranje, osiguranje nekretnine…)
* pravo na jedan besplatan pravni savjet godišnje
* pogodnosti Privredne banke Zagreb
* pogodnosti Addiko banke
* pogodnosti za estetski centar i stomatološke usluge
* pogodnosti u Clean Express-u, HNK Rijeka, HNK Osijek, KD Vatroslava Lisinskog, INA-i, Tifon-u

**IZVJEŠĆE O RADU NADZORNOG ODBORA**

* održana 1 sjednica
* izvršen je uvid u propisanu dokumentaciju i službene dokumente, u stanje na računu, knjigu blagajne
* uvidom u propisanu dokumentaciju i službene dokumente utvrđeno je da su isti propisno sortirani i da se adekvatno čuvaju
* izvršen je pregled službenih putovanja te je utvrđeno da su putni nalozi uredno ispunjeni i ovjereni
* aktivna i redovita komunikacija s Tajnikom i Predsjednikom Komore, iznošenje stavova i prijedloga vezanih uz poslovanje i rad Komore
* Nadzorni odbor konstatira da Hrvatska komora socijalnih radnika posluje u skladu sa zakonom, Statutom i drugim propisima

**IZVJEŠĆE O RADU ETIČKOG POVJERENSTVA**

* članovi Etičkog povjerenstva nalaze se sukladno potrebi, najčešće radi razmatranja upita o povredama odredbi Etičkog kodeksa
* Etičko povjerenstvo podržava aktivnosti Komore u promociji i zaštiti digniteta profesije, koordinira svoj rad s ostalim tijelima Komore i prati provođenja pravila etike u djelatnosti socijalnog rada
* održano 8 sjednica zakazanih prvenstveno povodom pritužbi stranaka na neetično ponašanje nakon kojih su dostavljena očitovanja na podneske članova

**IZVJEŠĆE O RADU DISCIPLINSKOG SUDA 1. STUPNJA**

- održano 19 sjednica

- proveden 21 disciplinski postupak

- kontinuirana suradnja s Disciplinskim sudom 2. stupnja u svezi izrade novog Pravilnika o pravima i disciplinskoj odgovornosti članova Hrvatske komore socijalnih radnika

- broj teških i lakih povreda dužnosti socijalnog radnika po povredama:

* opomena - 3
* ukor – 1
* privremeno oduzimanje odobrenja za samostalan rad - 1

- broj izrečenih pojedinih disciplinskih mjera:

* opomena - 3
* ukor – 1
* privremeno oduzimanje odobrenja za samostalan rad - 1
* oslobođenih - 4
* odbačenih prijava – 1

**IZVJEŠĆE O RADU DISCIPLINSKOG SUDA 2. STUPNJA**

- održano 5 sjednica

- u rad su zaprimljena 2 predmeta - u jednom predmetu je pristigla žalba na odluku Disciplinskog suda 1. stupnja (Predmet je riješen.) - u drugom predmetu je pokrenut Upravni spor – žalba na rješenje Disciplinskog suda 2. stupnja (Postupak je u tijeku.)

- kontinuirana suradnja s Disciplinskim sudom 1. stupnja u svezi izrade novog Pravilnika o pravima i disciplinskoj odgovornosti članova Hrvatske komore socijalnih radnika

**IZVJEŠĆE O RADU POVJERENSTVA ZA STRUČNA PITANJA I TRAJNO USVRŠAVANJE**

- održano 11 sjednica

- sadržaj rada na sjednicama odnosio se na bodovanje stručnih skupova koji su prijavljeni od strane organizatora stručnih usavršavanja kao i na bodovanje stručnih usavršavanja temeljem individualnih prijava članova Komore

- donosile su se odluke o smanjenju broja bodova temeljem porodiljnih i rodiljnih dopusta, bolovanja i drugih specifičnih životnih okolnosti koje su mogle otežati ili onemogućiti članovima Komore odlaske na stručna usavršavanja

- izrađen je novi pravilnik o sadržaju, rokovima i postupku trajnog usavršavanja i provjere stručnosti

**IZVJEŠĆE O RADU POVJERENSTVA ZA STRUČNI NADZOR**

- održano je 12 sastanaka

- u listopadu je upućen zahtjev Upravnom odboru da se stručnjacima s Liste stručnjaka produlji rok i za 2021. godinu, odnosno do usklađivanja pravilnika sa zakonom, a iz istih razloga odgođeno je donošenje godišnjeg plana provođenja stručnih nadzora za 2021. godinu

- intenzivno se radilo na izradi prijedloga Pravilnika o stručnom nadzoru

- tijekom godine davani su prijedlozi i komentari na izmjene Statuta Komore

- provedena su 2 stručna nadzora na zahtjev Ministarstva za demografiju, obitelj, mlade i socijalnu politiku - u jednom su utvrđene teške povrede dužnosti socijalnog radnika te je pokrenut disciplinski postupk pri Disciplinskim sudom 1. stupnja, a u drugom je utvrđeno da se djelatnost socijalnog rada obavljala stručno i u skladu s Etičkim kodeksom za djelatnost socijalnog rada

- zaprimljeno je 5 pritužbi na rad ovlaštenih socijalnih radnika - jedan je bio nepotpun (nepoznata adresa stanovanja podnositeljice, bez e-mail adrese ili nekog drugog oblika komunikacije, mobitel i sl., putem kojeg bi tražili nadopunu pritužbe; nepotpuni podaci o ovlaštenom socijalnom radniku na kojeg se pritužuje) - ostala 4 su odbačena jer Povjerenstvo iz dostavljene dokumentacije nije pronašlo opravdani razlog za provođenje stručnih nadzora o čemu su podnositelji obaviješteni

- po službenoj dužnosti nije pokrenut niti jedan stručni nadzor nad radom ovlaštenih socijalnih radnika

**IZVJEŠĆE O RADU POVJERENSTVA ZA USPOREDBU STRUČNIH KVALIFIKACIJA I PROVJERU KOMPETENTNOSTI**

- suradnja s nadležnim Ministarstvom i drugim javnim službama oko usuglašavanja postupanja

- održano 6 sjednica

- donesena mišljenja za 38 predmeta

- izrađen prijedlog Pravilnika o uvjetima za priznavanje kompetencija za obavljanje stručnih poslova socijalnog radnika u djelatnosti socijalne skrb te upućen nadležnom Ministarstvu

- izrađeni su odgovori na upite podnositelja zahtjeva ili drugih zainteresiranih strana

- broj zaprimljenih zahtjeva za priznavanje inozemne stručne kvalifikacije za obavljanje regulirane profesije – socijalni radnik u 2020. godini:

* ukupno zaprimljenih zahtjeva - 24
* odbijenih zahtjeva – 1
* 10 zahtjeva skinuto s odlučivanja temeljem Upute Ministrice Bedeković i tumačenja resornog Ministarstva da se Zakon o inozemnim stručnim kvalifikacijama ne primjenjuje na osobe bez pripravničkog staža te da će za njih biti donesene izmjene Pravilnika o pripravničkom stažu i polaganju stručnog ispita u djelatnosti socijalne skrbi
* za 13 zahtjeva donesene dopunske mjere

- broj i vrsta dopunskih mjera:

* **z**a 12 kandidata izrečena dopunska mjera s razdobljem prilagodbe do 3 godine
* 1 kandidatu dana mogućnost izbora dopunske mjere (ispit provjere kompetentnosti ili razdoblje prilagodbe do 3 godine)

**IZVJEŠĆE O RADU POVJERENSTVA ZA ODNOSE S JAVNOŠĆU**

Objave na stranicama i u grupi:

- RTL članak - Psiholozi pitaju: Zašto je poginuli hrvatski vojnik heroj, a poginuli socijalni radnik neradnik?

- HRT - Otvoreno: Burna rasprava o sigurnosti i suživotu s romskom zajednicom

- obilježavanje Svjetskog dana socijalne pravde

- HRT Otvoreno: Svaki treći ubojica ima psihičke smetnje – četiri žene ubijene u četiri dan

- HRT plus Ispovijest socijalne radnice: Kao da smo na vješalima

-od 01.03.2020. svake nedjelje objave „Nedjeljom pozitivno“ s pričama o pozitivnim primjerima iz prakse

- objava o poslijediplomskom doktorskom studiju iz socijalnog rada i socijalne politike

- čestitka za Svjetski dan socijalnog rada

- MDOMSP naputak o postupanju svim pružateljima socijalne skrbi COVID19

- objava Sindikata zaposlenika u djelatnosti socijalne skrbi u Republici Hrvatskoj - na svojoj je internetskoj stranici objavio odgovore na pitanja o pravima iz radnog odnosa za vrijeme trajanja pandemije COVID-19.

- zahvala ministra Božinovića svima u sustavu socijalne skrbi

- dopis i otvoreno pismo predsjednika Komore upućen u ime članova Komore Vladi Republike Hrvatske, Saboru Republike Hrvatske, Saborskom odboru za zdravstvo i socijalnu politiku, resornom Ministarstvu i Ministarstvu financija – otežani uvjeti rada, potres u Zagrebu i posljedice, otkazi ugovora o radu, hitno postupanje, nemogućnost pristupa podacima o osobama u samoizolaciji, provođenje intenzivne stručne pomoći i nadzora, nasilje u obitelji, nepravedna najava smanjenja plaća, zahvala ministru Božinoviću

- otvoreno pismo u medijima – HINA, Jutarnji list, RTL, T Portal, 24 sata

-Povodom obilježavanja svjetskog dana zdravlja upućena čestitka svim zdravstvenim djelatnicima na adrese njihovih strukovnih organizacija

- OBAVIJEST - u novoj verziji aplikacije SocSkrb, radi zaštite zdravlja stručnih radnika u direktnom kontaktu s korisnicima, omogućena provjera statusa mjere samoizolacije.

- Predsjednik Komore mr.sc. Antun Ilijaš gostovao je u emisiji "Zajedno za zdravlje" na Hrvatskom radiju.

- Predsjednik Komore Antun Ilijaš gostovao je na N1 TV – nikome nije uskraćena pomoć socijalnih službi, ovaj sustav itekako dobro radi

- čestitka za Uskrs kolegama, institucijama i medijima

- intervju Nela Pamuković i Štefica Karačić – T-PORTAL „Teška vremena uzimaju danak: Sve više građana traži pomoć države, socijalni radnici pod velikim pritiskom“

- zahvala Komore svim kolegama i kolegicama za sav dodatan trud u vrijeme Covid-19

- obavijest o Zakonu o centru za posebno skrbništvo

- čestitka pravoslavnim vjernicima za Uskrs

- traženje donošenja odluke o nagrađivanju socijalnih radnika

- čestitka svim vjernicima koji obilježavaju početak mubarek mjeseca

- u sklopu izbornog kolegija "Socijalni rad u virtualnom okruženju", studenti Studijskog centra socijalnog rada Pravnog fakulteta u Zagrebu pod vodstvom doc.dr.sc. Lucije Vejmelke snimili su video uradak podrške socijalnim radnicima i drugim stručnjacima socijalne skrbi

-u četvrtak 09. srpnja 2020. godine u 12:05 poziv na minutu šutnje - počast našoj kolegici, socijalnoj radnici, Blaženki Poplašen i kolegi pravniku, Ivanu Paviću (Centar za socijalnu skrb Đakovo)!

Redovito oglašavanje svih video nastupa na You-tube kanalu Komore.

**Objavljeni medijski nastupi, intervjui i članci članova Komore:**

- 20.01.2020. - "Točka na tjedan" N1 televizije u kojoj je kao predstavnica Hrvatske komore socijalnih radnika gostovala Tatjana Štritof. Govorila je o tome kako centri za socijalnu skrb imaju 160 ovlasti, kako je administriranje dovelo do toga da socijalni radnici nemaju dovoljno vremena za razgovor s korisnicima i koje su to ovlasti koje bi trebali preuzeti drugi sustavi, kako bi se centri rasteretili za rad na terenu i s korisnicima.

- 12.03.2020. - U emisiji Studio uživo N1 ispred Hrvatske komore socijalnih radnika gostovao je član Komore, socijalni radnik Ivan Jazvić povodom najave da će u Hrvatsku stići dio maloljetnih migranata bez roditeljske skrbi. Opisao je što sustav zaštite i socijalni radnici rade kada se radi o djeci bez pratnje te kako to točno izgleda kada se radi o djeci bez roditelja koji nisu državljani Republike Hrvatske. Prioritet u radu socijalnih radnika predstavlja spajanje obitelji djeteta i roditelja ili članova obitelji. Također je pojasnio zakonsku regulativu za maloljetnike koji nemaju identifikacijske dokumente.

- 08.04.2020. - Predsjednik Komore mr.sc. Antun Ilijaš gostovao je u emisiji "Zajedno za zdravlje" na Hrvatskom radiju – socijalni radnici u vrijeme pandemije koronavirusom

- 08.04.2020. - Predsjednik Komore mr.sc. Antun Ilijaš gostovao je na N1 TV – nikome nije uskraćena pomoć socijalnih službi, ovaj sustav itekako dobro radi

- 17.04.2020. – intervju Nela Pamuković – T-PORTAL „Teška vremena uzimaju danak: Sve više građana traži pomoć države, socijalni radnici pod velikim pritiskom“ – o pomoćima, načinu rada u vrijeme COVID-19, posljedicama potresa, očevidima na terenu, slučajevi obiteljskog nasilja i sukoba prvenstveno kada su u fokusu sukobi razvedenih roditelja oko viđanja djece.

- 07.05.2020. RTL „Pisali Božinoviću: 'Socijalne radnike optužuju da korisnike domova drže u zatočeništvu' – pismo predsjednika Antuna Ilijaša „Predsjednik Hrvatske komore socijalnih radnika Antun Ilijaš poslao je pismo predsjedniku Nacionalnog stožera za civilnu zaštitu i ministru unutarnjih poslova Davoru Božinoviću u kojem upozorava da zaposlenici domova za starije posljednjih dana primaju prijetnje i optužbe od strane korisnika domova i njihovih obitelji.“

- 22.05.2020. Mirovina.hr „Sabor raspustili, a nisu donijeli novi Zakon o socijalnoj skrbi“ – HKSR/HUSR – „resor koji je izmrcvaren čestim zakonskim izmjenama, kao što se može pročitati u znanstvenom članku Antuna Ilijaša i Martine Podobnik“

- 24.05.2020. Mirovina.hr. „Socijalni radnici otkrili kako su izgledala protekla tri mjeseca u domovima za starije“ – HKSR o stanju u domovima za starije i nemoćne u vrijeme pandemije

-22.09.2020. godine - Nacionalni dan borbe protiv nasilja nad ženama - #REAGIRAJ – pismo za javnost predsjednik Komore mr.sc. Antun Ilijaš, diplomirani socijalni radnik

-14.10.2020. – Večernji list „Komora socijalnih radnika se žali na sutkinju Šarić: To je bilo neprofesionalno“ – reakcija na izjavu sutkinje Ike Šarić koja je kolegicu iz Centra za socijalnu skrb Mali Lošinj prozvala odgovornom za ubojstvo 16-godišnje djevojke: „Smatramo neprofesionalnim od sutkinje Ike Šarić, da, unatoč svjesnosti da je zdravstveni sustav taj koji brine o zdravlju građana, optuži/poruči socijalnoj radnici da je odgovorna za tragediju! Suradnja sa zdravstvenim sustavom odavno je rak rana sustava socijalne skrbi, posebice centara za socijalnu skrb. Na to ova Komora, kao i naši članovi s direktnim iskustvom rada na terenu upozoravaju dugi niz godina! Isto tako, upozoravamo na lošu suradnju sa sudstvom, a ova situacija dočarava i kako je lošoj suradnji, između ostalog, u pozadini i nepoznavanje nadležnosti sustava i uloge pojedine profesije u društvu!

**IZVJEŠĆE O RADU STRUČNIH SEKCIJA**

**Izvješće o radu Sekcije zaposlenih u zdravstvu**

- održana 2 sastanka

- Održan stručni sastanak Sekcije  21. veljače 2020. godine i  stručno predavanje kolege Mirka Čorluke na temu "Afektivna i kognitivna neuroznanost u psihoterapiji-neuropsihoanaliza"

- upućeno je 6 dopisa:

* Uputa o postupanju i ujednačavanje prakse - imenovanje posebnog skrbnika (MDOMSP),
* Trošak edukacija, putni trošak, plaćeni dopust - obavijest svim zdravstvenim ustanovama (MZ),
* Uputa o postupanju za žurni smještaj bolesnika po završetku liječenja u zdravstvenim ustanovama obzirom na epidemiološku situaciju (MDOMSP)

**Izvješće o radu Sekcije zaposlenih u domovima socijalne skrbi**

* održane 2 sjednice
* održana stručna usavršavanja:
* 3 webinara na temu „Iskustva, izazovi i specifičnosti rada u domovima socijalne skrbi u razdoblju krize“ održana su 07. i 14. srpnja te 29. rujna 2020. godine - ukupno je sudjelovalo 244 članova iz cijele Republike Hrvatske, a evaluacijskim upitnikom je webinar ocijenjen najvišom ocjenom.

Webinar je osmišljen kako bi se podijelila iskustva rada u vremenima korona krize te se osnažilo stručnjake za daljnji rad. U sklopu webinara održane su sljedeća predavanja: Prikaz specifičnosti rada socijalnih radnika u domovima socijalne skrbi u vrijeme korona krize (Martina Mičuga, mag. socijalnog rada i Ljilja Jelenčić, mag. socijalnog rada), Uloga socijalnih radnika u kriznim situacijama (Dubravka Smolić, mag. socijalnog rada), Psihološki aspekti korona virusa (dr. sc. Ljiljana Muslić, klinička psihologinja)

**PRIJEDLOZI ZA UNAPREĐENJE RADA OVLAŠTENIH SOCIJALNIH RADNIKA U REPUBLICI HRVATSKOJ**

* kontinuirano obavještavanje ovlaštenih socijalnih radnika o radu Hrvatske komore socijalnih radnika elektronskim putem, putem službene web stranice, Facebook i Twitter profila, izradom promotivnih materijala, Newslettera – krizno i proaktivno komuniciranje
* ugovaranje pravnog savjetovanja i osiguranja ovlaštenih socijalnih radnika, osiguranje od profesionalne odgovornosti
* definiranje aktualnog statusa struke u resorima socijalne skrbi, zdravstva, pravosuđa te odgoja i obrazovanja – uključivanje u javne rasprave i radne skupine vezano uz nove propise
* kontinuirana organizacija stručnih skupova, edukacija, socijalnih akcija
* zaštita digniteta profesije socijalnog rada i utjecaja na nositelje politika u cilju razvoja profesije
* praćenje i suradnja s medijima kroz objave, demantije i gostovanja
* sudjelovanje u međunarodnim aktivnostima, praćenje i prilagodba standardima Europske unije u području socijalnog rada

**Izvještaj izradila: Ines Furda, dipl. socijalna radnica**